ગુજરાત યુનિવર્સિટી દ્વારા આ વર્ષે મહત્વપૂર્ણ નિર્ણય લેવા પાછળનું કારણ એ છે કે ગત વર્ષ સુધી માત્ર એક જ ચોઇસફિલિંગ પ્રક્રીયા હતી. આ વર્ષે ઓનલાઇન સિસ્ટમમાં એકસાથે વિદ્યાર્થી ઓછામાં ઓછી ૧૫ કોલેજની પસંદગી ફરજીયાતપણે કરવી પડશે તે બાદ જે-તે કોલેજના મેરીટ અનુસાર વિદ્યાર્થીએ એડમિશન લેવાનુ રહેશે.યુનિવર્સિટી સંલગ્ન ૭૧ કોલેજોને પોતાની કોલેજની પ્રવેશ માટેની સ્થિત‌િના અંદાજ માટે આ વર્ષે પી.આઇ. મોડ્યુલ તૈયાર કરવામાં આવશે. જે અંતર્ગત કોલેજના સંચાલકો પોતાની કોલેજમાં કેટલી સીટ ફાળવવામાં આવી તેમજ કેટલી સીટ બાકી છે ઉપરાંત કેટલા વિદ્યાર્થીઓએ પ્રવેશ માટે ફી ભરી તે તમામ વિગતો જાણી શકાશે.